cyanic-selkie/wikianc huggingface dataset:
জামিল উদ্দিন আহমেদ
ব্রিগেডিয়ার জেনারেল জামিল উদ্দিন আহমেদ যিনি কর্ণেল জামিল নামেই বেশি পরিচিত। (জন্ম: ১ ফেব্রুয়ারি ১৯৩৬- মৃত্যু: ১৫ আগস্ট ১৯৭৫) ছিলেন বাংলাদেশ সেনাবাহিনীর একজন কর্মকর্তা। তিনি ১৯৭৫ সালে রাষ্ট্রপতির সামরিক সচিব ছিলেন। তিনি ১৯৭৫ সালের ১৫ আগস্ট বাংলাদেশের তৎকালীন রাষ্ট্রপতি শেখ মুজিবুর রহমানের সামরিক সচিব হয়েও বিশ্বস্ত দেহরক্ষীর মত কর্তব্যরত অবস্থায় নিহত হন।
জন্ম ও প্রাথমিক জীবন
কর্ণেল জামিল ১ ফেব্রুয়ারি ১৯৩৬ সালে গোপালগঞ্জ জেলায় জন্মগ্রহণ করেন।
স্বীকৃতি
কর্ণেল জামিলের আত্মত্যাগের প্রতি সম্মান জানিয়ে ২০০৯ সালে তাকে বীর-উত্তম খেতাবে ভূষিত করে সরকার। সেনাবাহিনীও তাদের এই বীর সেনাকে ব্রিগেডিয়ার জেনারেল পদমর্যাদা দিয়ে সম্মানিত করে। ১৯৯৭ সালে পরিবারের উদ্যোগে গঠন হয় কর্নেল জামিল ফাউন্ডেশন।
পারিবারিক জীবন
কর্নেল জামিল আহমেদের স্ত্রী আঞ্জুমান আরা জামিল সংরক্ষিত আসনে সংসদ সদস্য নির্বাচিত হয়েছিলেন ১৯৯৬ সালে। ২৯ নভেম্বর ২০১২ সালে তিনি মারা যান। চার মেয়ের মধ্যে বড় মেয়ে তাহমিনা এনায়েত তনু ঢাকায় থাকেন। মেজ মেয়ে আফরোজা জামিল পেশায় চিত্রশিল্পী। সেজ মেয়ে ফাহমিদা আহমেদ শ্বেতা যুক্তরাষ্ট্রপ্রবাসী। আর সবার ছোট কারিশমা জামিল মেকআপ আর্টিস্ট।
মৃত্যু
কর্ণেল জামিল ১৫ আগস্ট ১৯৭৫ সালে বাংলাদেশের তৎকালীন রাষ্ট্রপতি শেখ মুজিবুর রহমানের দেহরক্ষী হিসেবে কর্তব্যরত অবস্থায় নিহত হন।
সদিক রাশির ক্যালকুলাস
thumb| ভেক্টর ক্যালকুলাস (Vector calculus) (ভেক্টর বিশ্লেষণ "vector analysis" নামেও পরিচিত) গণিতের একটি শাখা যেখানে দুই বা তার বেশি মাত্রার মেট্রিক জগতে ভেক্টরসমূহের বহুচলকীয় বাস্তব বিশ্লেষণ নিয়ে গবেষণা করা হয়। ভেক্টর ক্যালকুলাস কতগুলি সূত্র ও সমস্যা সমাধানের কৌশলের সমাহার যা প্রকৌশল ও পদার্থবিজ্ঞানে কাজে আসে। কোয়ার্টারনায়ন বিশ্লেষণের মধ্য দিয়ে ভেক্টর বিশ্লেষণের সূত্রপাত হয়। মার্কিন বিজ্ঞানী জে উইলার্ড গিব্‌স এবং ব্রিটিশ ফলিত গণিতবিদ অলিভার হেভিসাইড ভেক্টর ক্যালকুলাসের প্রথম বিধিবদ্ধ রূপ দেন।
সাহাবিদের তালিকা
যেসকল ব্যক্তিবর্গ জীবিত থাকা অবস্থায় ইসলামের নবী মুহাম্মদকে সরাসরি দেখা ও সাক্ষাৎ লাভ করেছেন; তার হাতে ইসলাম গ্রহণ করেছেন এবং তার সাহচর্য লাভ করেছেন; অতঃপর ইসলামের প্রতি বিশ্বাস থাকা অবস্থায় মৃত্যুবরণ করেছেন তাঁকে ইসলামের পরিভাষায় নবীর সাহাবী (الصحابة) বলা হয়। ইসলামী বিশ্বাস অনুযায়ী,সাহাবীরা ইসলামের ইতিহাসে অত্যন্ত গুরুত্বপূর্ণ ব্যক্তি।
জো জর্ডান
ডান|থাম্ব| জো জর্ডান জো জর্ডান একজন আইরিশ ফ্যাশন ডিজাইনার।
২০১৩ সালে, জর্ডান ব্রিটিশ ফ্যাশন কাউন্সিল ভোগ ফ্যাশন ফান্ড পুরস্কারের জন্য সংক্ষিপ্ত তালিকাভুক্ত হয়েছিল।
বাহু
মানব শারীরবিদ্যায় বাহু হলো স্কন্ধসন্ধি এবং কনুই সন্ধির মধ্যবর্তী ঊর্ধ্বাঙ্গের অংশবিশেষ। সাধারণ অর্থে হাত-সহ সম্পূর্ণ ঊর্ধ্বাঙ্গকে বাহু বলা হয়। বাহুকে তিনটি অংশে ভাগ করা হয়েছে। অংশ তিনটি হলো ঊর্ধ্ববাহু, অগ্রবাহু ও হাত। ঊর্ধ্ববাহু কাঁধ থেকে কনুই পর্যন্ত বিস্তৃত এবং অগ্রবাহু কনুই থেকে হাত পর্যন্ত প্রসারিত। শারীরতাত্ত্বিক সংজ্ঞানুসারে বক্ষ-অস্থিচক্রসহ ঊর্ধ্বাঙ্গের হাড় ও মাংশপেশির সম্পূর্ণ অংশই হলো বাহু। লাতিন শব্দ ব্র্যাকিয়াম (brachium) দ্বারা পুরো বাহু বা উর্ধ্ববাহুকে বোঝায়।
হাড়
থাম্ব|চিত্রে উর্ধাঙ্গের হাড়গুলো দেখানো হয়েছে। এরা একত্রে কাঁধের গার্ডল গঠন করে। বাহুর তিনটি লম্বা হাড়ের একটি হলো হিউমেরাস। এটি কাঁধের সন্ধিতে স্ক্যাপুলার সাথে এবং কনুই সন্ধিতে বাহুর অন্যান্য লম্বা হাড় তথা আলনা ও রেডিয়াসের সাথে সংযুক্ত হয়। কনুই হলো হিউমেরাসের শেষ প্রান্ত এবং রেডিয়াস ও আলনার শেষ প্রান্তের মধ্যে গঠিত একটি জটিল সন্ধি।
সমাজ ও সংস্কৃতি
হিন্দু, বৌদ্ধ ও মিশরীয় আইকনোগ্রাফিতে সার্বভৌম শক্তির চিত্র তুলে ধরার জন্য বাহু প্রতীক ব্যবহার করা হয়। হিন্দু ঐতিহ্যে দেবতাদেরকে বিভিন্ন বাহু দিয়ে চিত্রিত করা হয় যা তাদের ক্ষমতার নির্দিষ্ট প্রতীক বহন করে।
পশ্চিম আফ্রিকায়, বাম্বারা আত্মার প্রতীক হিসেবে অগ্রবাহু ব্যবহার করে, যা ঈশ্বর এবং মানুষের মধ্যে একটি যোগসূত্র।
ক্লিনিকাল গুরুত্ব
কিউবিটাল ফোসা ভেনেপাংচার এবং রক্তচাপ পরিমাপের জন্য গুরুত্বপূর্ণ ভূমিকা পালন করে।
করোনারি ধমনীর বাইপাস সার্জারির প্রয়োজন হলে বাহু থেকে শিরা নেওয়া যেতে পারে।
মুনাফ প্যাটেল
মুনাফ মুসা প্যাটেল (મુનાફ પટેલ) (জন্ম: ১৩ জুলাই, ১৯৮৩, ইখার, গুজরাত, ভারত) হলেন একজন ভারতীয় আন্তর্জাতিক ক্রিকেটার। তিনি দিলীপ ট্রফিতে পশ্চিমাঞ্চল, গুজরাত মুম্বাই ক্রিকেট দল এবং মহারাষ্ট্র ক্রিকেট দলের হয়ে খেলে থাকেন।
ইন্ডিয়ান প্রিমিয়ার লীগ
তিনি ইন্ডিয়ান প্রিমিয়ার লীগ টুয়েন্টি২০ ক্রিকেট প্রতিযোগীতায় রাজস্থান রয়্যালসের সঙ্গে তিনটি সিজনের পরে মুম্বাই ইন্ডিয়ান্স দলের হয়ে খেলছেন।
খেলোয়াড়ী জীবন
প্যাটেল ২০০৩ সালে মাত্র ২০ বছর বয়সের আগেই গুজরাতের হয়ে প্রথম শ্রেণীর ক্রিকেটে প্রতিনিধিত্ব করার যোগ্যতা অর্জন করেন; যেখানে তিনি চেন্নাইয়ের এমআরএফ পেস ফাউন্ডেশনের ভারতীয় চেয়ারম্যান ও নির্বাচক কিরণ মোর কর্তৃক আমন্ত্রন লাভ করেন।
এম মকবুল হোসেন
রিয়ার অ্যাডমিরাল মোহাম্মদ মকবুল হোসেন, ছিলেন বাংলাদেশ নৌবাহিনীর একজন রিয়ার অ্যাডমিরাল। তিনি সহকারী নৌবাহিনী প্রধান (অপারেশন) ছিলেন। তিনি বাংলাদেশ কোস্ট গার্ডের মহাপরিচালক হিসেবেও দায়িত্ব পালন করেছেন।
প্রাথমিক জীবন এবং শিক্ষা
অ্যাডমিরাল মকবুল ১৯৬১ সালে টাঙ্গাইল জেলায় জন্মগ্রহণ করেন।
১৯৭৯ সালের জানুয়ারি মাসে তিনি একজন অফিসার ক্যাডেট হিসেবে বাংলাদেশ নৌবাহিনীতে যোগ দেন এবং মার্শাল টিটো নেভাল একাডেমি, স্প্লিট, যুগোস্লাভিয়ার থেকে ৫ বছরের সাব-স্পেশালাইজেশন সহ তার ইউটি অফিসার/বেসিক কোর্স সম্পন্ন করেন। তিনি বাংলাদেশ নৌবাহিনীর নির্বাহী শাখায় ১ আগস্ট ১৯৮১ সালে কমিশন লাভ করেন।
এডমিরাল মকবুল দেশে ও বিদেশে বিভিন্ন কোর্সে অংশগ্রহণ করেন। তিনি ১৯৯০ সালে ভারত থেকে অ্যান্টি সাবমেরিন ওয়ারফেয়ারের উপর বিশেষায়িত কোর্স করেন এবং ১৯৯৪ সালে ডিফেন্স সার্ভিসেস কমান্ড অ্যান্ড স্টাফ কলেজ, মিরপুর, ঢাকা থেকে স্নাতক হন।
এছাড়াও তিনি দেশে ও বিদেশে জাতীয় ও আন্তর্জাতিক নিরাপত্তা বিষয়ক বিশেষ করে সামুদ্রিক নিরাপত্তা সংক্রান্ত বহু সেমিনার ও সিম্পোজিয়ামে অংশ নেন।
কোতুলপুর বিধানসভা কেন্দ্র
কোতুলপুর (বিধানসভা কেন্দ্র) ভারতের পশ্চিমবঙ্গ রাজ্যের বাঁকুড়া জেলার একটি বিধানসভা কেন্দ্র। ২০১১ সালে এই কেন্দ্রটি তপসিলি জাতির জন্য সংরক্ষিত হয়। পূর্বে কেন্দ্রটি উন্মুক্ত ছিল।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৫৬ নং কোতুলপুর বিধানসভা (এসসি) কেন্দ্রটি দেশড়া-কোয়ালপাড়া, কোতুলপুর, লেগো, মির্জাপুর, গোপীনাথপুর এবং শিহর গ্রাম পঞ্চায়েত গুলি কোতুলপুর সমষ্টি উন্নয়ন ব্লক এবং গেলিয়া, কুচিয়াকোল, শালদা, হেতিয়া, ময়নাপুর, শ্যামনগর, জগন্নাথপুর, রাউতখণ্ড এবং উত্তরবাড় গ্রাম পঞ্চায়েত গুলি জয়পুর সমষ্টি উন্নয়ন ব্লক গুলির অন্তর্গত।
কোতুলপুর বিধানসভা কেন্দ্রটি ৩৭ নং বিষ্ণুপুর লোকসভা কেন্দ্র এর অন্তর্গত।
২০১৪ উপনির্বাচন
কোতুলপুর কেন্দ্রে উপনির্বাচন হওয়ার কারণ, কংগ্রেসের বিধায়ক সৌমিত্র খান তৃণমূল কংগ্রেসে যোগদান করেন এবং বিষ্ণুপুর লোকসভা কেন্দ্রে এমপি পদে নির্বাচিত হন।
১৯৭৭-২০০৬
২০০৬ সালের বিধানসভা নির্বাচনে, সিপিআই (এম) এর কল্পনা কোলে কোতুলপুর কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের অলোকা সেন মজুমদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মানষী ঘোষ ২০০১ সালে তৃণমূল কংগ্রেসের সুনিল দাসকে পরাজিত করেন। সিপিআই (এম) এর গৌরিপদ দাস ১৯৯৬ সালে কংগ্রেসের নিখিল বোসকে, ১৯৯১ সালে কংগ্রেসের অক্ষয় কুমার কোলে এবং ১৯৮৭ সালে কংগ্রেসের বাবলু কোলে কে পরাজিত করেন। সিপিআই (এম) গুনধর চৌধুরী ১৯৮২ এবং ১৯৭৭ সালে কংগ্রেসের অক্ষয় কুমার কোলে কে পরাজিত করেন।
১৯৫৭-১৯৭২
১৯৭২ সালে কংগ্রেসের অক্ষয় কুমার কোলে জয়ী হন। সিপিআই (এম) এর জটাধারী মুখোপাধ্যায় ১৯৭১ সালে জয়ী হন। বাংলা কংগ্রেসের নিরঞ্জন ভদ্র ১৯৬৯ সালে জয়ী হন। ১৯৬৭ সালে বাংলা কংগ্রেসের এস. সরকার জয়ী হন। কংগ্রেসের জগন্নাথ কোলে ১৯৬২ এবং ১৯৫৭ সালে জয়ী হন। এর আগে কোতুলপুর কেন্দ্রে আসন বিদ্যমান ছিল না।
তথ্যসূত্র
১৮. পশ্চিমবঙ্গ বিধানসভা নির্বাচন, ২০১৬
১৯. পশ্চিমবঙ্গ বিধানসভা নির্বাচন, ২০২১
কূটনীতি
thumb|240px|নিউ ইয়র্ক শহরে জাতি সংঘের মহাসদর, বৃহত্তম আন্তর্জাতিক কূটনৈতিক সংস্থা। thumb|240px|right|ফরাসী কূটনৈতিক চার্লস মাউরিস দ্য ট্যালেয়ার‌্যান্ড-পেরীগোর্ডকে সর্বকালের সর্বশ্রেষ্ঠ একজন কূটনৈতিক ভাবা হয়। কূটনীতি (Diplomacy) হচ্ছে আন্তর্জাতিক সম্পর্কবিদ্যার একটি শাখা যেখানে রাষ্ট্র ও রাষ্ট্র সম্পর্কিত প্রতিষ্ঠান গুলোর মধ্যে পারস্পরিক চুক্তি বা আলোচনা সর্ম্পকিত কলা কৌশল অধ্যয়ন করা হয়। সাধারণ অর্থে কূটনীতি হচ্ছে কোন রাষ্ট্রের পররাষ্ট্রনীতি বাস্তবায়নের লক্ষ্যে পরিচালিত সরকারি কার্যক্রম।
নামকরণ
বাংলা কূটনীতি শব্দটি কূট এবং নীতি শব্দের সন্ধিতে উৎপন্ন হয়েছে। কূট শব্দটির সমার্থক শব্দ হলো কুটিল, জটিল, কপট, মিথ্যা, কৌশলপূর্ণ ইত্যাদি। আর নীতি শব্দের সমার্থক শব্দ হল রীতি, নিয়ম, প্রথা ইত্যাদি। তাই কূটনীতি শব্দের অর্থ হলো কৌশলপূর্ণ নিয়ম। প্রধানত রাষ্ট্রের সঙ্গে রাষ্ট্রের পারস্পরিক সম্পর্ক, স্বার্থ বিষয়ক কর্মকান্ড বোঝাতে এই শব্দটি ব্যবহৃত হয়।
কূটনীতির ইংরেজি প্রতিশব্দ ডিপ্লোম্যাসী'র উদ্ভব ঘটেছে প্রাচীন গ্রিক শব্দ হতে। গ্রীক "ডিপ্লোমা" শব্দটি থেকে "ডিপ্লোম্যাসী" শব্দটির সৃষ্টি বলে ধারণা করা হয়। ডিপ্লোমা শব্দটি গ্রীক ক্রিয়াশব্দ "ডিপ্লোন" থেকে এসেছে। ডিপ্লোন মানে হচ্ছে- ভাঁজ করা। ফ্রান্সে ১৭শতক থেকে বিদেশে অবস্থানকারী বাণিজ্যিক ও সরকারি প্রতিনিধি দলকে কূটনৈতিক দল বলা শুরু হয়।
কূটনীতি শব্দটি ১৭৯৬ সালে এডমন্ড বার্ক প্রচলিত ফরাসী শব্দ diplomatie থেকে প্রচলন হয়।বাংলা কূটনীতি শব্দটি সংস্কৃত শব্দ "কূটানীতি" থেকে আগত। প্রথম মৌর্য্য সম্রাট চন্দ্রগুপ্তের উপদেষ্টা চাণক্য কৌটিল্য’র নাম থেকে কূটানীতি শব্দটির উদ্ভব ঘটে।
ক্যাথি ব্যারি
ক্যাথি ব্যারি, একজন ইংরেজ গ্ল্যামার মডেল এবং পর্নোগ্রাফিক অভিনেত্রী। তার চলচ্চিত্র নির্মাতা স্বামী ফিল ব্যারির সাথে, তিনি প্রাপ্তবয়স্ক চলচ্চিত্র নির্মাণ এবং বিতরণ কোম্পানি পাম্পকিন মিডিয়া টিভিও পরিচালনা করেন। ব্যারি তার নিজের ডিভিডি সিরিজ, ক্যাথি'স ডায়েরিতে অভিনয় করেছেন।
কর্মজীবন
তিনি ব্রিস্টলে জন্মগ্রহণ করেন, ব্যারি ১৬ বছর বয়সে স্কুল ত্যাগ করেন এবং একটি ব্রা কারখানায় অস্থায়ী চাকরি নেন। তারপরে তাকে কোম্পানির জন্য ব্রাগুলির মডেল হতে বলা হয়েছিল, এবং সে সেই ব্রাগুলির প্যাকেজিংয়ে উপস্থিত হয়েছিল। এটি তাকে অন্যান্য মডেলিং কাজের দিকে পরিচালিত করে। পরে তিনি একটি বিলবোর্ড বিজ্ঞাপনের জন্য পোজ দেন, যা তাকে গ্ল্যামার মডেলিংয়ে নিয়ে যায়। পরে, তিনি পুরুষদের ক্লাবে ল্যাপ ড্যান্স এবং টেবিল নাচ শুরু করেন।
ডিশুম
'ডিশুম'   একটি ২০১৬ ভারতীয় কর্ম এডভেঞ্চার চলচ্চিত্র লিখিত ও রোহিত ধাওয়ান পরিচালিত। চলচ্চিত্র তারকা জন আব্রাহাম, বরুণ ধবন, জ্যাকলিন ফার্নান্দেজ, সাকিব সালিম এবং অক্ষয় খান্না। ফিল্ম এর স্কোর অভিজিৎ ভাগীনী দ্বারা গঠিত হয় এবং ফিল্ম এর বাদ্যযন্ত্র সংখ্যার প্রীতম চক্রবর্তী দ্বারা গঠিত হয়। চলচ্চিত্র বিশ্বব্যাপী মুক্তি পায় ২৯ জুলাই ২০১৬
চক্র
মিডিল ইস্ট, ভারতের শীর্ষ ক্রিকেটার ভীরাজ শর্মা (সাকিব সালিম) একটি ক্রিকেট টুর্নামেন্ট চলাকালীন নিখোঁজ. ভারতীয় কর্তৃপক্ষ দাবি দুই দিন পরে ভারত বনাম পাকিস্তান ক্রিকেট ম্যাচ পর্যন্ত ভীরাজ অপহরণ করে ম্যাচ বাতিল করতে না তাদের সতর্ক করা হয়েছে, একটি অজানা পাকিস্তানি ফ্যান একটি ভিডিও টেপ পায়। দুশ্চিন্তা এড়াতে ভারতীয় কর্তৃপক্ষ খবরটি মিডিয়া থেকে দূরে রাখে এবং একজন ভারতীয় পুলিশ কর্মকর্তা পাঠায় কবির শেরগিলকে (জন আব্রাহামকে)  সংযুক্ত আরব আমিরাতে ৩৬-ঘণ্টায় একজন মানুষকে উদ্ধার করতে "
রাজশাহী মেট্রোপলিটন পুলিশ
রাজশাহী মেট্রোপলিটন পুলিশ রাজশাহী শহর ভিত্তিক একটি পুলিশ সংস্থা। ১৯৯২ সালের ১ জুলাই সংস্থাটি যাত্রা শুরু করে।
থানাসমূহ
রাজশাহী মেট্রোপলিটন পুলিশের আওতাধীন থানা রয়েছে মোট ১২ টি।
আরএমপির ক্রাইম বিভাগ সমূহ
আরএমপি’র ক্রাইম বিভাগ - ৪টি (বোয়ালিয়া, মতিহার, শাহমখদুম ও কাশিয়াডাঙ্গা)
বোয়ালিয়া বিভাগ
মতিহার বিভাগ
শাহমখদুম বিভাগ
২০২৩ সুইজারল্যান্ড পুরুষ ক্রিকেট দলের লুক্সেমবুর্গ সফর
সুইজারল্যান্ড পুরুষ ক্রিকেট দল ২০২৩ সালের জুন মাসে দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য লুক্সেমবুর্গ সফর করে। সিরিজের ম্যাচসমূহ ওয়ালফেরদঁজের পিয়ের ভের্নার ক্রিকেট মাঠে অনুষ্ঠিত হয়। সিরিজটি ১–১ সমতায় শেষ হয়। টি২০আই ম্যাচসমূহের পাশাপাশি সিরিজে একটি অনানুষ্ঠানিক ২০ ওভারের ম্যাচও অনুষ্ঠিত হয়।
পিটার মারে-রাস্ত
পিটার মারে রাস্ত (জন্ম ১৯৪১) একজন বিটিশ রসায়নবিদ, যিনি বর্তমানে ক্যামব্রিজ বিশ্ববিদ্যালয়ে কর্মরত। রসায়নে তার কাজের পাশাপাশি, তিনি উন্মুক্ত প্রবেশাধিকার ও উন্মুক্ত উপাত্ত সমর্থনের জন্যে সুপরিচিত।
শিক্ষা
পিটার বুশহ্যাম স্কুল এবং অক্সফোর্ডের বেলিওল কলেজের শিক্ষার্থী ছিলেন। পিএইচডি অর্জনের পর তিনি স্টার্লিং বিশ্ববিদ্যালয়ে রসায়ন লেকচারার হিসেবে যোগ দেন। সে সময়ে তিনি বিশ্ববিদ্যালয়টির এবং অ্যান্ড্রু স্টুয়ার্ট আবাসিক হলের প্রথম তত্ত্বাবধায়ক ছিলেন। ১৯৮২ সালে তিনি গ্ল্যাক্সো গ্রুপ রিসার্চে দলে আণবিক গ্রাফিকসের প্রধান হিসেবে যোগ দিতে গ্রীনফোর্ডে চলে যান।  এখানে তিনি কম্পিউটেশনাল রসায়ন এবং পরবর্তীকালে প্রোটিনে গঠন নির্ধারণ নিয়ে কাজ করেন।
১৯৯৬ সাল থেকে ২০০০ সাল পর্যন্ত তিনি নটিংহাম বিশ্ববিদ্যালয়ের ফার্মেসি বিভাগের অধ্যাপক ছিলেন। এখানেই তিনি আণবিক বিজ্ঞানের ভার্চুয়াল স্কুল গড়ে তোলেন। বর্তমানে তিনি ক্যামব্রিজ বিশ্ববিদ্যালয়ের আণবিক ইনফরমেটিক্সের "রিডার এমিরেটাস" সম্মাননাপ্রাপ্ত এবং ক্যামব্রিজের চার্চিল কলেজের সিনিয়র গবেষক ফেলো।
গবেষণা
তার গবেষণা মূলত বিজ্ঞান গবেষণা প্রকাশিত তথ্যের স্বয়ংক্রিয় বিশ্লেষনধর্মী এবং ভার্চুয়াল কমিউনিটি তৈরি করা নিয়ে আবর্তিত। উদাহরণস্বরূপ গ্লোবালয়েড নেটওয়ার্ক একাডেমির ভার্চুয়াল স্কুল অব নেচারাল সায়েন্সেস এবং সেম্যান্টিক ওয়েব উল্লেখ করা যায়। মার্কআপ ভাষার উন্নয়নে তিনি তার সহকর্মী হেনরি রেপা একসাথে কাজ করেছেন। বিশেষ করে রাসায়নিক মার্কআপ ভাষায় তাদের অবদান অস্বীকার্য। তিনি উন্মুক্ত তথ্যের প্রচারে কাজ করে যাচ্ছেন এবং ওপেন জ্ঞান আন্তর্জাতিকের উপদেষ্টা পর্ষদের সদস্য। তিনি উন্মুক্ত বৈজ্ঞানিক উপাত্তের নিয়মাবলী বিষয়ে রচিত প্যান্টন প্রিন্সিপালের একজন সহলেখক। ২০০৫ সালে আরো কিছু রসায়নবিদদের সাথে মিলে তিনি ব্লু ওবেলিস্ক গড়ে তোলেন।
কর্ম
মারে রাস্ত বৈজ্ঞানিক গবেষণা বিনামূল্যে সহজলোভ্য করে তোলার কাজে নিয়োজিত থাকায় অধিক পরিচিত। তিনি এলসেভিয়ারের মতো বৈজ্ঞানিক প্রকাশনা সংস্থার বৈজ্ঞানিক প্রকাশনার সূক্ষ্ম নিয়ম নিয়ে কঠোরভাবে সমালোচনা করেন। এই নিয়মের অধীনে, কোন নিবন্ধ লেখক এলসেভিয়ারকে নিবন্ধ বিনামূল্যে সকলের জন্য প্রকাশে অর্থ দিলে এলসেভিয়ার সেই লেখা পুনরায় প্রকাশে বাধা দিতো।  এছাড়াও পিটার মারে রাস্তে প্রিডেটরি বৈজ্ঞানিক প্রকাশনা নিয়েও বিভিন্ন সময় বক্তব্য রেখেছেন।
অর্জুন কুমার ঘাটানি
অর্জুন কুমার ঘাটানি হলেন সিকিমের সিকিম ডেমোক্রেটিক ফ্রন্টের একজন রাজনীতিবিদ। তিনি ২০১৪ সালে সিকিম বিধানসভা নির্বাচনে সিকিম ডেমোক্র্যাটিক ফ্রন্টের প্রার্থী হিসাবে সালঘরী-জুম আসন থেকে নির্বাচিত হয়েছিলেন। তিনি ২০১৪ থেকে ২০১৮ সাল পর্যন্ত পবন চামলিংয়ের পঞ্চম মন্ত্রণালয়ে স্বাস্থ্যসেবা, মানবসেবা এবং পরিবার কল্যাণ এবং তথ্য ও জনসম্পর্ক (আইপিআর) মন্ত্রী ছিলেন।
ট্যাকো স্যুপ
টাকো স্যুপ হলো এক ধরনের স্যুপ যা ট্যাকোর অভ্যন্তরে ব্যবহৃত একই জাতীয় উপাদানের সমন্বয়ে গঠিত, যার মধ্যে রয়েছে গরুর নিচের দিককার মাংস, টমেটো, কাটা সবুজ চিলি, পেঁয়াজ, কর্ন, মটরশুটি এবং ট্যাকো সিজনিংয়ের একটি প্যাকেট। নিরামিষাশী সংস্করণগুলোতে মাংস বাদেও অন্যান্য উপাদানের সাথে মটরশুটি থাকে। একবার রান্না হয়ে গেলে, স্যুপটি পনির, টক ক্রিম, কাঁচা পেঁয়াজ, অ্যাভোকাডো বা টরটিলা চিপসের সাথে পরিবেশন করা হয়।
কল্পনা (মালয়ালম অভিনেত্রী)
কল্পনা প্রিয়দর্শিনী (১৩ই অক্টোবর ১৯৬৫– ২৫শে জানুয়ারি ২০১৬), এক নাম কল্পনা -ই বেশি পরিচিত, ছিলেন একজন ভারতীয় চলচ্চিত্র অভিনেত্রী, যিনি দক্ষিণ ভারতীয় চলচ্চিত্র, মূলত মালয়ালম এবং তামিল চলচ্চিত্রে বেশি অভিনয় করেছেন। কল্পনা দক্ষিণ ভারতের বিভিন্ন ভাষায় ৩০০ টিরও বেশি ছবিতে অভিনয় করেছেন।
১৯৭০ এর দশকের শেষদিকে শিশু শিল্পী হিসাবে কল্পনা তাঁর কাজের জগৎ শুরু করেছিলেন। যদিও তিনি প্রধান অভিনেত্রী হওয়ার অভিপ্রায় নিয়ে চলচ্চিত্র জগতে এসেছিলেন, তিনি হাস্যরসাত্মক চরিত্রে অভিনয় করে শ্রোতাদের মধ্যে বেশি জনপ্রিয় হয়ে উঠেছিলেন। ৬০ তম জাতীয় চলচ্চিত্র পুরস্কার প্রদান অনুষ্ঠানে থানিচল্লা জ্ঞান (২০১২) ছবিতে অভিনয়ের জন্য তিনি সেরা পার্শ্ব অভিনেত্রীর পুরস্কার অর্জন করেছিলেন।
কর্ম জীবন
কল্পনা শিশু শিল্পী হিসাবে বিদুরুন্না মত্তুকাল  ছবি দিয়ে তাঁর অভিনয় জীবনের শুরু করেছিলেন। ১৯৮০ সালে জি. অরিবিন্দন পরিচালিত পক্কুভেইল  ছবিতে মূলধারার অভিনেতা হিসাবে আত্মপ্রকাশের পরে, তিনি বেশ কয়েকটিছবিতে অভিনয় করে প্রশংসামূলক সমালোচনা  পেয়েছিলেন এবং কৌতুক অভিনেতার চরিত্রে তাঁর অভিনয় সমালোচকদের দ্বারা প্রশংসিত হয়েছিল। তামিল ছবিতে তাঁর আত্মপ্রকাশ ১৯৮৫ সালে মুক্তিপ্রাপ্ত সফল চলচ্চিত্র চিন্না ভীড়ু ছবির মধ্য দিয়ে, তাঁর বিপরীতে ছিলেন কে. ভাগ্যরাজ। তাঁর অন্যান্য স্মরণীয় চলচ্চিত্রগুলির মধ্যে রয়েছে  সাথী লীলাবতী  (১৯৯৫) এবং  কালিভেড়ু  (১৯৯৬)। তিনি ঊষা উথুপের সাথে একটি সংগীত অ্যালবামে অভিনয় করেছিলেন। তিনি তাঁর স্মৃতিচারণ প্রকাশ করেছিলেন, যার নাম  জ্ঞান কল্পনা । কে. এস. চিত্রাকে নিয়ে  কুদুম্বকোদাথি  ছবিতে কল্পনা একটি গান গেয়েছিলেন, এই ছবিতে তিনি একটি তেলুগু ভাষী চরিত্রে অভিনয় করেছিলেন। মঞ্চের অনুষ্ঠানে তাঁর উপস্থিতি অনিবার্য ছিল। তিনি "জনসেবা শিশু ভবন" এর সভাপতি এবং "স্ট্রিট বার্ডস" এর সহকারী সভাপতি ও "কুদুমশ্রী" এর শক্তিশালী প্রচারক ছিলেন।
ওমান ক্রিকেট বোর্ড
ওমান ক্রিকেট বোর্ড, প্রচলিত ব্যবসায়িক অর্থে ওমান ক্রিকেট হিসাবে পরিচিত ওমান ক্রিকেট এর প্রশাসনিক কাঠামোর মূল। এর প্রধান কার্যালয় ওমানের রৌই অঞ্চলে অবস্থিত। ওমান ক্রিকেট বোর্ড হচ্ছে আন্তর্জাতিক ক্রিকেট কাউন্সিল (আইসিসি)'র ওমান প্রতিনিধি। যারা ২০০০ সন থেকে অধিভুক্ত সদস্য পদ ও জুলাই ২০‌১৪ থেকে সহযোগী সদস্য পদ বহন করে আসছে। ওমান ক্রিকেট এশিয়ান ক্রিকেট কাউন্সিল (এসিসি)'রও সদস্য।
কল্পনা (মালয়ালম অভিনেত্রী)
মৃত্যু
উপিরি  ছবির চিত্রায়নের জন্য কল্পনা হায়দ্রাবাদ গিয়েছিলেন। ২০১৬ সালের ২৫শে জানুয়ারী, তাঁকে হোটেলের ঘরে অজ্ঞান অবস্থায় পাওয়া গিয়েছিল। পরিষেবা প্রদানকারী ছেলেটি বেশ কয়েকবার দরজায় ধাক্কা দিয়েও তাঁর সাড়া পায়নি। সে জোর করে দরজাটি খুলে তাঁকে অচেতন অবস্থায় দেখতে পায়। চলচ্চিত্র ইউনিটের সদস্যরা তাঁকে সঙ্গে সঙ্গে হাসপাতালে নিয়ে যায়, কিন্তু পথেই তাঁর মৃত্যু হয়। চিকিৎসকরা নিশ্চিত করেছিলেন যে হৃদযন্ত্রের গতি রুদ্ধ হওয়ার তিনি কারণে মারা গেছেন। ময়নাতদন্ত হওয়ার পর ২০১৬ সালের ২৬শে জানুয়ারি তাঁর মরদেহ তাঁর জন্মস্থানে পৌঁছে দেওয়া হয়েছিল। সেই দিনেই তাঁর দাহকার্য সম্পন্ন হয়েছিল।
ওমান ক্রিকেট বোর্ড
ইতিহাস
ওমান ক্রিকেটের প্রতিষ্ঠা হয় ১৯৭৯ সালে বোর্ডের প্রেসিডেন্ট কানাক্সী জি. খিমজি ও অন্যান্য প্রতিষ্ঠাতা সদস্যদের নিয়ে। সংস্থাটির প্রথম প্রধান পৃষ্ঠপোষক ছিলেন প্রয়াত শেখ সাঈদ আব্বাস বিন ফাইসাল। বর্তমানে ওমান ক্রিকেট আইসিসির ৩৮তম সহযোগী সদস্য দেশ এবং টুয়েন্টি২০তে রয়েছে আন্তর্জাতিক মর্যাদা। বর্তমান প্রধান পৃষ্ঠপোষক হিসাবে রয়েছেন শেখ সাঈদ হাইতাম বিন তারিক আল সাঈদ।
আগস্ট ২০১৬-এ ওমানকে এশিয়ান ক্রিকেট কাউন্সিল-এ নন-টেস্ট খেলুড়ে পূর্ণ সদস্য পদে উন্নীত করা হয়। বিশ্বক্রিকেট লীগ বিভাগ ২ এ খেলে পরপর ৩টি জয়ের ধারাবাহিকতার কারণে ২৪ জুন ২০১৯ তারিখে ওমানকে ওডিআই মর্যাদা প্রদান করা হয়।
পরিচালনা কমিটি
সংস্থাটি পরিচালনার জন্য রয়েছে এর উপযোগী বিভিন্ন কমিটি।
পূর্ব চর মটুয়া ইউনিয়ন
পূর্ব চর মটুয়া বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
অবস্থান ও সীমানা
নোয়াখালী সদর উপজেলার পশ্চিমাংশে পূর্ব চর মটুয়া ইউনিয়নের অবস্থান। এ ইউনিয়নের দক্ষিণে ও পূর্বে কালাদরপ ইউনিয়ন, উত্তরে চর মটুয়া ইউনিয়ন এবং পশ্চিমে আণ্ডারচর ইউনিয়ন অবস্থিত।
প্রশাসনিক কাঠামো
পূর্ব চর মটুয়া ইউনিয়ন নোয়াখালী সদর উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
জনপ্রতিনিধি
মোঃ নুরুল আলম চেয়ারম্যান
হোশঙ্গাবাদ জেলা
হোশঙ্গাবাদ বা নর্মদাপুরম জেলা ভারতের মধ্যপ্রদেশ রাজ্যের অন্যতম জেলা এবং হোশঙ্গাবাদ শহরটি জেলা সদর।
ভূগোল
জেলার আয়তন ৫৪০৮.২৩ বরগ  কিলোমিটার  উত্তরে হোসাইনবাদ জেলা রাইসেন, পূর্বে নরসিংহপুর, দক্ষিণ-পূর্বে ছিণ্ডওয়ারা, দক্ষিণে বেতুল, পশ্চিমে হার্ডা এবং উত্তর-পশ্চিমে সিহোর জেলা সীমাবদ্ধ  ১৯৯৯ সালে, হোশঙ্গাবাদ জেলার পশ্চিম অংশটি বিভাজিত হয়ে হার্ডা জেলা হয়ে যায় ।
জেলাটি নর্মদা নদীর উপত্যকায় অবস্থিত, এবং নর্মদা জেলার উত্তর সীমানা গঠন করে, হোছাবাদবাদ জেলা [হোছাবাদবাদ] বিভাগের একটি অংশ। তাওয়া নদী নর্মদার একটি শাখা, দক্ষিণে সাতপুরা রেঞ্জের মধ্যে উঠে উত্তর দিকে প্রবাহিত হয়েছে বন্দর ভান গ্রামে নর্মদার সাথে দেখা করতে। তাওয়া জলাশয়টি জেলার দক্ষিণ-মধ্য অঞ্চলে অবস্থিত।
জেলার দক্ষিণাঞ্চলে সাতপুরা রেঞ্জ এর জনপ্রিয় [পর্যটন কেন্দ্র] পাচমারি ও হোশঙ্গাবাদ জেলাও রয়েছে। পাছমারহি ছিল ব্রিটিশ রাজ কেন্দ্রীয় প্রদেশ এবং বেরার গ্রীষ্মের রাজধানী।
পাচমারি অভয়ারণ্য (৪ 46১.৩7 & nbsp; কিমিঃ) বৃহত্তর পাচমারি বায়োস্ফিয়ার সংরক্ষণ এর একটি অংশ, যা বেতুল এবং ছিন্দ্বারা জেলায় বিস্তৃত।
রজত প্রপাতটি হোছাবাদবাদ জেলার পাচমড়িতে অবস্থিত। মৌমাছির জলপ্রপাত, দুচেস জলপ্রপাত এবং দুপুরগ্রাহ, সাতপুরাসের সর্বোচ্চ চূড়া, পাছমারীতে অবস্থিত।
পানানমল পাঞ্জাবী
পানানমল হোচাঁদ পাঞ্জাবী (জন্ম: ২০ সেপ্টেম্বর, ১৯২১ - মৃত্যু: ৪ অক্টোবর, ২০১১) তৎকালীন ব্রিটিশ ভারতের সিন্ধু প্রদেশের করাচীতে জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে গুজরাত দলের প্রতিনিধিত্ব করেন পানানমল পাঞ্জাবী। দলে তিনি মূলতঃ ডানহাতি ব্যাটসম্যান হিসেবে খেলতেন।
প্রথম-শ্রেণীর ক্রিকেট
১৯৪৩-৪৪ মৌসুম থেকে ১৯৫৯-৬০ মৌসুম পর্যন্ত পানানমল পাঞ্জাবী’র প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যান হিসেবে খেলতেন ও প্রভূতঃ সুনাম কুড়িয়েছেন। এছাড়াও উইকেট-রক্ষণে সবিশেষ দক্ষ ছিলেন তিনি। দীর্ঘদিন প্রথম-শ্রেণীর ক্রিকেটে অংশে নিয়েছেন। দেশ বিভাজনের পূর্বে সিন্ধু দলের পক্ষে দুইটি খেলায় অংশ নেন। এরপর ১৯৫১ সাল থেকে গুজরাতের পক্ষে নিয়মিতভাবে খেলতে থাকেন।
১৯৫৩-৫৪ মৌসুমে তিন খেলায় তিনটি সেঞ্চুরি করে বসেন। ফলশ্রুতিতে, জাতীয় দলে অন্তর্ভুক্ত হন ও পরের মৌসুমে পাকিস্তান গমনের সুযোগ লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন। ১ জানুয়ারি, ১৯৫৫ তারিখে ঢাকায় তৎকালীন স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ২৬ মার্চ, ১৯৫৫ তারিখে করাচীতে একই দলের বিপক্ষে সর্বশেষ টেস্টে অংশ নেন তিনি। এ সফরে ২৩.১১ গড়ে ৩৯৩ রান তুলেন।
১৯৫৪-৫৫ মৌসুমে ভারত দল পাকিস্তান গমন করে। পাঁচ টেস্টে নিয়ে গড়া সিরিজের প্রত্যকটিতেই পঙ্কজ রায়ের সাথে ব্যাটিং উদ্বোধন করতে মাঠে নেমেছিলেন। সর্বমোট ১৬৪ রান তুলে দলের চতুর্থ সর্বোচ্চ রান সংগ্রাহকে পরিণত হন। তবে, বাহাওয়ালে অনুষ্ঠিত দ্বিতীয় টেস্টে ব্যক্তিগত সর্বোচ্চ রান করেছিলেন মাত্র ৩৩। এ ইনিংস খেলাকালীন পঙ্কজ রায়ের সাথে ৫৮ রান যুক্ত করেন। সিরিজে এটিই এ জুটির সেরা সংগ্রহ ছিল। লাহোরে পরের টেস্টেও বেশ ভালো করেন। এ পর্যায়ে ৫২ রানের জুটি গড়েছিলেন তারা।
এ সিরিজে সামগ্রীকভাবে রক্ষণাত্মক মেজাজে খেলা অনুষ্ঠিত হয়। সবগুলো টেস্টই ড্রয়ে পরিণত হয় ও পাঁচ খেলা নিয়ে গড়া সিরিজে ড্রয়ের প্রথম ঘটনা ছিল।
ব্যক্তিগত জীবন
১৯৫৯-৬০ মৌসুম পর্যন্ত ঘরোয়া ক্রিকেটে অংশ নিতে থাকেন। ব্যক্তিগত সর্বোচ্চ অপরাজিত ২২৪ রান তুলেন। তাসত্ত্বেও তাকে আর কখনো টেস্ট খেলার জন্যে মনোনীত করা হয়নি। প্রথম-শ্রেণীর ক্রিকেটে জীবনের অধিকাংশ সময়ই গুজরাতের পক্ষে খেলেছেন।
পাঞ্জাবী নামে হলেও করাচী থেকে এসেছেন তিনি। সিন্ধী ভাষায় কথা বলতেন। বার্মা সেলের পরিদর্শকে হিসেবে কর্মজীবন অতিবাহিত করেন। ৪ অক্টোবর, ২০১১ তারিখে ৯০ বছর বয়সে মহারাষ্ট্রের মুম্বই এলাকায় পানানমল পাঞ্জাবী’র দেহাবসান ঘটে।
দ্বারকা নদ
দ্বারকা নদ ভারতের ভাগীরথী নদীর একটি উপনদী। এ উপনদীনটিকে বাবলা নদ বলেও অভিহিত করা হয়ে থাকে।
দ্বারকা নদের উৎপত্তি ভারতের ঝাড়খণ্ড রাজ্যের সাঁওতাল পরগনা বিভাগে। সেখান থেকে মহম্মদবাজারের কাছে পশ্চিমবঙ্গ রাজ্যে প্রবেশ করে বীরভূম জেলার দেউচা এবং পরে  ময়ূরেশ্বর ও রামপুরহাট থানা এলাকার মধ্যে দিয়ে প্রবাহিত হয়েছে। শেষে মুর্শিদাবাদ জেলায় এটি ভাগীরথী নদীতে মিলিত হয়েছে। দুটি শক্তি মন্দির এই নদের তীরে অবস্থিত। এদুটি হল দ্বারবাসিনী ও তারাপীঠ। দ্বারকা নদ ছোটো হলেও এটি বিভিন্ন নামে পরিচিত এবং এটির বহু ছোটো উপনদী ও শাখানদী রয়েছে। এর বহু খালও ভাগীরথীর সঙ্গে যুক্ত। এটি একটি পাহাড়ি নদ এবং এই নদের অববাহিকা হলুদ পাথরে আকীর্ণ। বামিনী, কুলিয়া, ঘাড়মোড়া, চিলা ইত্যাদি কয়েকটি ছোটো নদী এর উপনদী। অতীতে দ্বারকা নদ যথেষ্ট বেগবান ছিল বলে অনুমান। থাম্ব|দ্বারকা নদ
দেউচা বাঁধ
দেউচায় দ্বারকা নদের উপর একটি বাঁধ রয়েছে। এই বাঁধের জলধারণ ক্ষমতা । বাঁধটি বীরভূম জেলায় ৬০ নং জাতীয় সড়কের পশ্চিম দিকে অবস্থিত।
ড্রাসিনা
ড্রাসিনা বা Dracena একটি ঘরোয়া উদ্ভিদ। এর বৈজ্ঞানিক নামঃ Dracena Marginata. এটিকে মূলত বিভিন্ন উপকারের দরুন ঘরোয়া উদ্ভিদ হিসেবে ব্যবহার করা হয়। নাসার ঘরোয়া উদ্ভিদ নিয়ে গবেষণায় উঠে এসেছে যে ড্রাসিনা অন্যান্য ঘরোয়া উদ্ভিদের মধ্যে অন্যতম সেরা বায়ু নির্মলকারী একটি উদ্ভিদ। এছাড়াও ড্রাসিনা এলার্জি ও হাপানি সৃষ্টিকারী ক্ষতিকর বায়ু শোষণ করতে পারে। তাই বর্তমানে পশ্চিমা দেশ সমূহে বাসা বাড়ি, অফিস, প্রতিষ্ঠান স্কুলসমূহে ঘরোয়া উদ্ভিদ হিসেবে এটির ব্যবহার অনেক। নাসা কিছুদিন আগে উদ্ভিদ নিয়ে গবেষণা করে তাদের ট্রাইক্লোরোইথিলিন, ফর্মালডিহাইড, বেনজিন নামক কয়েকটি রাসায়নিক পদার্থ দূর করার সক্ষমতা জানতে। সেই গবেষণা প্রতিবেদন অনুযায়ী ড্রাসিনা বেশ কার্যকরীভাবে ঘরের অভ্যন্তরে সৃষ্টি রাসায়নিক উপাদান শোষণ করতে সক্ষম।
জাত
ড্রাসিনার পাঁচটি পরিচিত জাতের মধ্যে অন্যতম হলঃ
গান্ধী আশ্রম ট্রাস্ট
গান্ধী আশ্রম নোয়াখালী জেলায় অবস্থিত একটি জনহিতকর ও সমাজকল্যাণমূলক প্রতিষ্ঠান। ১৯৪৬ সালে জাতিগত সংঘাত পর মহাত্মা গান্ধী নোয়াখালী জেলা এর বেগমগঞ্জ উপজেলা ভ্রমণ করেন এরং ১৯৪৭ সালের ২৯ জানুয়ারি গান্ধী বর্তমানে সোনাইমুড়ি উপজেলার জয়াগ বাজার নামক স্থানে পরিদর্শনের জন্য গেলে, সেখানকার তৎকালীন জমিদার ব্যরিস্টার হেমন্ত কুমার ঘোষ তার সকল সম্পত্তি গান্ধীজির আদর্শ প্রচার এবং গান্ধীজির স্মৃতি সংরক্ষণের একটি ট্রাস্টের মাধ্যমে জন্য দান করেন এবং গান্ধীজির নামে একটি আশ্রম প্রতিষ্ঠা করেন।
ট্রাস্টটি প্রথমে আম্বিকা কালিগঙ্গা চ্যেরিটেবল ট্রাস্ট হিসেবে নিবন্ধন কৃত হলেও ১৯৭৫ সালে এটি নাম পরিবর্তিত হয়ে গান্ধি আশ্রম ট্রাস্টে পরিনত হয়। গান্ধি আশ্রমে গান্ধিজির নামে একটি জাদুঘর ও আছে যাতে গান্ধিজির তখনকার নোয়াখালী সফরের একশতাধিক ছবি ও ব্যবহৃত জিনিসপত্র ও প্রকাশিত লেখা সংরক্ষিত আছে।
১৯৭১ সালে বাংলাদেশের মুক্তিযুদ্ধের পর, গান্ধী আশ্রমের দৃষ্টিভঙ্গি ও উদ্দেশ্যের পরিবর্তন ঘটে। তখন দাতব্য কার্যক্রমের পাশাপাশি দরিদ্র ও অনগ্রসরদের উন্নয়ন ও কল্যাণের লক্ষ্যে কার্যক্রম গ্রহণ করা হয়। বর্তমানে, গান্ধী আশ্রম ট্রাস্টের প্রধান লক্ষ্য হচ্ছে জীবনযাত্রার উন্নত মানের উন্নয়ন। বর্তমানে আশ্রমটি একটি ট্রাষ্ট হিসেবে পল্লি উন্নয়নের কাজ করছে।
হরিপ্ৰসাদ বরুয়া
হরিপ্ৰসাদ বরুয়া (Hari Prasad Baruah) আসামের একজন প্ৰসিদ্ধ প্রকৌশলী, সু-সাহিত্যিক, শিক্ষাবিদ তথা প্ৰশাসক । তিনি স্বাধীনোত্তর আসামের প্ৰথম প্রধান প্রকৌশলী এবং মুখ্য সচিব ছিলেন।
অবদান
হরিপ্ৰসাদ বরুয়া আসামের বানপানীর সমস্যাটির প্ৰতি গভীরভাবে মনোনিবেশ করেছিলেন। তার জনপ্ৰিয় বিজ্ঞান জেউতি ম্যাগাজিনে সেই সম্পৰ্কে একটি প্ৰবন্ধ লিখেছিলেন।
সাহিত্য চৰ্চা
হরিপ্ৰসাদ বরুয়া শিশু-সাহিত্যিক হিসেবেও জনপ্ৰিয় ছিলেন । তার প্ৰকাশিত গ্রন্থসমূহ হল- মইনা, একপক্ষ, বিরচতীয়ার দেশ এবং অঙ্ক-ধারাপাত । অপ্ৰকাশিত গ্রন্থ- আদি অন্ত, আগুয়ান এবং এখন চিঠি । এছাড়াও সাহিত্য এবং বিজ্ঞান বিষয়ের ভালেমানের প্ৰবন্ধ বিভিন্ন ম্যাগাজিনের পাতায় প্রকাশিত হয়েছে। তিনি ১৯৫৮ সালে তিনিচুকীয়া তে অনুষ্ঠিত অসম সাহিত্য সভার বিজ্ঞান অধিবেশনের সভাপতি ছিলেন এবং ১৯৬৮-৭০ সালে অসম বিজ্ঞান সমিতির সভাপতি ছিলেন ।
অন্যান্য অবদান
শিলং এর মুকুল ক্লাব, অসম ক্লাব, বিজ্ঞান পরিষদ ইত্যাদি অনুষ্ঠানের সাথে হরিপ্ৰসাদ বরুয়া জড়িত ছিলেন । তার প্রচেষ্টাতে ১৯৫৩ সালে শিলং এ অসম সাহিত্য সভার দ্বাবিংশ অধিবেশটি অনুষ্ঠিত হয়েছিল । গুয়াহাটি বিশ্ববিদ্যালয় স্থাপনের ক্ষেত্ৰে বরুয়ার যথেষ্ট অবদান আছে । শিলঙে ‘গণেশ দাস চিকিৎসালয়’ স্থাপনের জন্য তার অগ্রণী ভূমিকা ছিল । তার প্ৰচেষ্টাতে শিলং এ রেডক্ৰস হস্পিটেল এবং মাতৃ মংগল কেন্দ্ৰ স্থাপন করা হয় । হরিপ্ৰসাদ বরুয়াকে আসামের রেডক্ৰস সোসাইটির জনক বলা হয়।
ফুটবল ক্লাব লভিউ
ফুটবল ক্লাব লভিউ (ФК «Львів; এছাড়াও এফসি লভিউ অথবা লভিউ নামে পরিচিত) হচ্ছে লভিউ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০০৬ সালে প্রতিষ্ঠিত হয়েছে। এফসি লভিউ তাদের সকল হোম ম্যাচ লভিউয়ের এরিনা লভিউয়ে খেলে থাকে; যার ধারণক্ষমতা হচ্ছে ৩৪,৯১৫। বর্তমানে এই ক্লাবের ম্যানেজারের দায়িত্ব পালন করছেন ভিতালি শুমস্কি এবং সভাপতির দায়িত্ব পালন করছেন বোহদান কপিতকো। ব্রাজিলীয় মধ্যমাঠের খেলোয়াড় রাফায়েল সাবিনো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, এফসি লভিউয়ের সবচেয়ে বড় সাফল্য হচ্ছে ২০০৭–০৮ ইউক্রেনীয় প্রথম লিগের রানার-আপ হওয়া।
অরুণ জি ফাড়কে
অরুণ জি ফাড়কে ভার্জিনিয়া টেক এর তড়িত প্রকৌশলের ইউনিভার্সিটি ডিস্টিঙ্গুইশড অধ্যাপক ইমেরিটাস।
জীবনী
ফাড়কে ইন্ডিয়ান ইনস্টিটিউট অফ টেকনোলজি, খড়গপুর থেকে ব্যাচেলর অব সায়েন্স, ইলিনয় ইন্সটিটিউট অব টেকনোলজি, শিকাগো থেকে মাস্টার্স এবং ইউনিভার্সিটি অব উইসকনসিন, ম্যাডিসন থেকে তড়িত প্রকৌশলে ১৯৬৪ সালে পিএইচডি ডিগ্রি অর্জন করেন।
মেদিনীপুরী বাংলা উপভাষা
আঞ্চলিক সীমানা
মেদিনীপুরের কথ্য ভাষা বাংলা ভাষার অন্যতম পুরোনো রূপ৷ বাংলার সাংস্কৃতিক জীবনে মেদিনীপুরের স্থান খুব উঁচুতে। মেদিনীপুরের পশ্চিম দিকটা অর্থাৎ ঝাড়গ্রাম মহকুমার কথ্য ভাষা মধ্য রাঢ়ীয় উপভাষা৷ মেদিনীপুর লাগোয়া ময়ূরভঞ্জ ও সিংভূমেও ওই একই উপভাষার প্রচলন রয়েছে মেদিনীপুরেরই দক্ষিণাংশে রসুলপুর নদীর মোহনা থেকে সুবর্ণরেখা নদীর মোহনা পর্যন্ত যে তীরভূমি সেই অংশের কথ্য ভাষার নাম কাঁথি বাংলা৷ কাঁথি বাংলা সুন্দরবনের মোহনা অর্থাৎ দক্ষিণ ২৪ পরগনা জেলার কাকদ্বীপ মহকুমার চারটি ব্লকে (নামখানা, সাগরদ্বীপ, পাথর প্রতিমা ও কাকদ্বীপ) প্রচলিত। এই মেদিনীপুরী বাংলা ভাষায় ব্যঞ্জনের পূর্ণ উচ্চারণ খুব বেশি মাত্রায় রয়েছে৷ তথ্য প্রমাণে এই ধরনের সিদ্ধান্তে পৌঁছানো খুবই স্বাভাবিক যে কবি কালিদাস এই অঞ্চলেরই মানুষ ছিলেন৷
শেখ হিশাম-উদ-দ্বীন
শেখ হিশাম-উদ-দ্বীন ছিলেন ভারতীয় উপমহাদেশের ইতিহাসের এক ব্যক্তিত্ব এবং সর্বভারতীয় মজলিস-এ-আহরার-উল-ইসলামের নেতা। ভারত বিভাগের পরে তিনি রাজনীতি ছেড়ে মজলিস-ই-আহরার-ই-ইসলাম পাকিস্তানের প্রধান সৈয়দ আতা উল্লাহ শাহ বুখারীকে নিয়ে খতম-এ-নুবুওয়াত আন্দোলনের পক্ষে লড়াই চালিয়ে যান। ১৯৫৩ সালে তেহরিক-ই-খতমে নবুওয়াত আন্দোলনে তাঁর ভূমিকা ছিল। ১৯৫৮ সালে, আহরার আবার সংগঠিত হয়। এ সময় শেখ হিসাম-উদ্দিন মজলিস-এ-আহরার-ই-ইসলাম পাকিস্তানের সেক্রেটারি জেনারেল নির্বাচিত হয়েছিলেন।
দুভ্ভুরি সুব্বাম্মা
দুভ্ভুরি সুব্বাম্মা (১৫ই নভেম্বর ১৮৮১ - ৩১শে মে ১৯৬৪) একজন ভারতীয় স্বাধীনতা কর্মী যিনি ভারতের স্বাধীনতা আন্দোলনে গুরুত্বপূর্ণ ভূমিকা পালন করেছিলেন। তিনি মহিলা কংগ্রেস কমিটির অন্যতম প্রতিষ্ঠাতা ছিলেন। দুভভুরি সুব্বাম্মা ছিলেন অন্ধ্র প্রদেশের প্রথম মহিলা স্বাধীনতা সংগ্রামী। তিনি নারীর ক্ষমতায়ন ও অস্পৃশ্যতা দূরীকরণে কাজ করেছিলেন। আইন অমান্য আন্দোলন এবং লবণ সত্যাগ্রহে অংশগ্রহণের জন্য তাঁকে রাজামুন্দ্রি এবং রায় ভেলোর কারাগারে বন্দী করে রাখা হয়েছিল।
জীবনী
১৮৮০ সালে, অন্ধ্রপ্রদেশ রাজ্যের পূর্ব গোদাবরী জেলার দক্ষরামে, বৈদিক সম্প্রদায়ের একটি নিম্ন মধ্যবিত্ত পরিবারে সুব্বাম্মা জন্মগ্রহণ করেছিলেন। তিনি কোন প্রাতিষ্ঠানিক শিক্ষা পাননি। মাত্র দশ বছর বয়সে, দরিদ্র দুভ্ভুরি ভেঙ্কাইয়ার সঙ্গে তাঁর বাল্যবিবাহ হয়েছিল। কিন্তু অল্প বয়সেই তাঁকে নিঃসন্তান ও নিঃস্ব রেখে তাঁর স্বামী মারা যান। একজন বিশিষ্ট কবি এবং এই অঞ্চলের পণ্ডিত, তিরুপতি ভেঙ্কট শাস্ত্রী সুব্বাম্মার আত্মীয় ছিলেন এবং সুব্বাম্মা তাঁর কাছে সাহায্য চেয়েছিলেন। ভেঙ্কট শাস্ত্রীর অনুপ্রেরণায়, তিনি ধ্রুপদী সাহিত্য পড়া শুরু করেছিলেন। তিনি রামায়ণ, মহাভারত, ভাগবতকে দৃঢ়ভাবে উপলব্ধি করেছিলেন।
স্বাধীনতা সংগ্রামে ভূমিকা
স্বামীর মৃত্যুর পর, সুব্বাম্মা সক্রিয়ভাবে স্বাধীনতা সংগ্রামে অংশগ্রহণ করেন এবং ব্রিটিশ রাজের বিরুদ্ধে ভারত ছাড়ো আন্দোলনে যোগ দেন। তিনি আইন অমান্য আন্দোলনে অংশ নিয়েছিলেন এবং ভারতে ব্রিটিশ প্রশাসন থেকে সম্পূর্ণ মুক্তির পক্ষে জোরালোভাবে সমর্থন করেছিলেন।
১৯২২ সালে, তিনি মহিলা কংগ্রেস কমিটি গঠন করেন। ১৯২৩ সালে তিনি অন্ধ্রপ্রদেশের কাকিনাড়ায় একটি সভার আয়োজন করেছিলেন, যেখানে কয়েকশ মহিলা স্বেচ্ছাসেবক কাকিনাড়া কংগ্রেস মহাসভায় যোগ দিয়েছিলেন। সুব্বাম্মা অনেকগুলি অন্ধ্র মহিলা সভা সংগঠিত করেছিলেন যেগুলি জাতীয় স্বাধীনতা আন্দোলনে মহিলাদের প্রশিক্ষণ দিয়েছিল ও শিক্ষিত করেছিল। তিনি ভারতের স্বাধীনতা আন্দোলনে মহিলাদের সমর্থন জোগাতে গুরুত্বপূর্ণ ভূমিকা পালন করেছিলেন। তিনি নারীর ক্ষমতায়নের প্রচারে অন্ধ্র প্রদেশে ব্যাপকভাবে ভ্রমণ করেছিলেন।
নাদিমপল্লির মতো অন্যান্য সক্রিয় কর্মীদের সাথে একত্রে, সুব্বাম্মা গোটেটি মাণিক্যম্বা, অন্ধ্র মহাসভা, এবং টি. ভারক্ষমাম্মা সংগঠনগুলি প্রতিষ্ঠা করতে সহায়তা করেছিলেন। আইন অমান্য আন্দোলনের পক্ষে কর্মকাণ্ডের কারণে সুব্বাম্মাকে গ্রেপ্তার করা হয়েছিল এবং রাজামুন্দ্রির কারাগারে এক বছরের জন্য বন্দী করা হয়েছিল। লবণ সত্যাগ্রহ আন্দোলনে অংশ নেওয়ার জন্য তিনি রায় ভেলোর কারাগারে এক বছর কাটিয়েছিলেন। তিনি জোরালোভাবে অস্পৃশ্যতার বিরুদ্ধে কথা বলেছিলেন এবং ভারত থেকে অস্পৃশ্যতা বিলোপের জন্য কাজ করেছিলেন।
স্মরণ
রাজমুন্দ্রির ফ্রিডম পার্কে তাঁকে স্মরণে করে একটি আবক্ষ মূর্তি স্থাপন করা হয়েছে।
ফাতেমা ইসমাইল
ফাতেমা ইসমাইল (১৯০৩-১৯87।) একজন ভারতীয় সংসদ সদস্য ছিলেন। তিনি ১৯৫৮ সালে পদ্মশ্রী সম্মানে ভূষিত হন এবং ১৯৭৮ সালে রাজ্যসভার সদস্য নির্বাচিত হন এবং ১৯৮৪ সাল পর্যন্ত দায়িত্ব পালন করেন। তিনি উসমান এবং উমর সোবহানির বোন ছিলেন যিনি বোম্বে খেলাফত আন্দোলন এবং কংগ্রেস পার্টিকে অর্থায়ন করেছিলেন। ভারতের বোম্বেতে শিশুদের প্রথম অর্থোপেডিক হাসপাতাল স্থাপনে ফাতেমা ইসমাইল গুরুত্বপূর্ণ ভূমিকা পালন করেছিলেন।
অশ্বদিয়া ইউনিয়ন
অশ্বদিয়া বাংলাদেশের নোয়াখালী জেলার অন্তর্গত নোয়াখালী সদর উপজেলার একটি ইউনিয়ন।
অবস্থান ও সীমানা
নোয়াখালী সদর উপজেলার পূর্বাংশে অশ্বদিয়া ইউনিয়নের অবস্থান। এ ইউনিয়নের উত্তরে নিয়াজপুর ইউনিয়ন, পশ্চিমে নোয়াখালী পৌরসভা ও নোয়াখালী ইউনিয়ন, দক্ষিণে নোয়াখালী ইউনিয়ন এবং পূর্বে কবিরহাট উপজেলার ধানসিঁড়ি ইউনিয়ন ও সুন্দলপুর ইউনিয়ন অবস্থিত।
প্রশাসনিক কাঠামো
অশ্বদিয়া ইউনিয়ন নোয়াখালী সদর উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম সুধারাম মডেল থানার আওতাধীন। এটি জাতীয় সংসদের ২৭১নং নির্বাচনী এলাকা নোয়াখালী-৪ এর অংশ।
গুলদস্তা
গুলদস্তা হলো ২০২০ সালের একটি ভারতীয় বাংলা ভাষার নাট্য চলচ্চিত্র, যা পরিচালনা করেছেন অর্জুন দত্ত। এতে অভিনয় করেছেন অর্পিতা চট্টোপাধ্যায়, স্বস্তিকা মুখোপাধ্যায়, দেবযানী চট্টোপাধ্যায় এবং অনুভব কাঞ্জিলাল। চলচ্চিত্রটি পূজার ছুটিতে ২১ অক্টোবর ২০২০-এ প্রেক্ষাগৃহে মুক্তি পেয়েছিল।
কাহিনী সংক্ষেপ
গুলদাস্তা একটি নারী-কেন্দ্রিক চলচ্চিত্র, এবং তিনটি প্রধান নারী চরিত্রকে ঘিরে গল্পটি আবর্তিত হয়। শ্রীরূপা, রেনু এবং ডলি এই তিনজনের জীবন যাত্রা গুলদাস্তাতে চিত্রিত হয়েছে। গল্পের ভিত এই তিন নারীর মুখোমুখি জীবনের বাস্তবতার সাথে দৃঢ়ভাবে দাঁড়িয়ে আছে যাদের নিজস্ব মেক-বিলিভ আবেগের আশ্চর্যজনকভাবে অনন্য বিশ্ব রয়েছে। গল্পটি যেন দর্শকদের হৃদয় ছুঁয়ে যায়।
হাওয়ার্থ অভিক্ষেপ
রসায়নে হাওয়ার্থ অভিক্ষেপ (Haworth projection) হল বিজ্ঞানী ওয়াল্টার নর্মান হেওয়র্থ কর্তৃক প্রদত্ত একটি পদ্ধতি যার দ্বারা ত্রিমাত্রিক মনোস্যাকারাইড অণুর গঠনকে দ্বিমাত্রিক ভাবে উপস্থাপন করা সম্ভব। মূলত শর্করা রসায়নে এর বিস্তৃত ব্যবহার লক্ষ্যণীয়। ত্রিমাত্রিক চক্রাকার ফিউরানোজ বা পাইরানোজ মনোস্যাকারাইড অণুর গঠন কল্পনা করা যথেষ্ট কষ্টসাধ্য ব্যাপার হওয়ার জন্য হাওয়ার্থ এই পদ্ধতির আবিষ্কার করেন।
এটির বৈশিষ্ট্য নিম্নলিখিত:
মার্গারেট চ্যান
মার্গারেট চ্যান ফুং ফু-চান, ওবিই, জেপি (Margaret Chan Fung Fu-chun; জন্ম: ১৯৪৭) হংকংয়ে জন্মগ্রহণকারী বিশ্ব স্বাস্থ্য সংস্থা (হু)-এর বর্তমান মহাপরিচালক। ৮ নভেম্বর, ২০০৬ তারিখে নির্বাহী পরিষদের সিদ্ধান্ত মোতাবেক মহাপরিচালক নির্বাচিত হন। পরদিনই তিনি বিশ্ব স্বাস্থ্য সম্মেলনের লক্ষ্যে বিশেষ সভা আহ্বান করেন। ১৮ জানুয়ারি, ২০১২ তারিখে বিশ্ব স্বাস্থ্য সংস্থা’র নির্বাহী পরিষদের মাধ্যমে দ্বিতীয় মেয়াদের জন্য প্রার্থী হন। মে, ২০১২ তারিখে ড. চ্যান বিশ্ব স্বাস্থ্য সম্মেলনের মাধ্যমে জুন, ২০১৭ সাল পর্যন্ত দায়িত্ব পালন করবেন। এরপূর্বে ১৯৯৪-২০০৩ সাল মেয়াদকালে হংকং সরকারের অধীনে স্বাস্থ্য মন্ত্রণালয়ের পরিচালক হিসেবে দায়িত্ব পালন করেন।
স্বাস্থ্য পরিচালক
১৯৯৭ সালে এইচ৫এন১ এভিয়েন ইনফ্লুয়েঞ্জা ও ২০০৩ সালে সার্স ভাইরাস হংকংয়ে ছড়িয়ে পড়লে তিনি গুরুত্বপূর্ণ ভূমিকা প্রতিপালন করেন। এইচ৫এন১ ইনফ্লুয়েঞ্জায় আক্রান্ত প্রথম রোগীর সন্ধান পাবার পর চ্যান হংকংয়ের অধিবাসীদের আস্থা ফিরিয়ে আনার জন্য অজনপ্রিয় উক্তি ’আমি গতরাতে মুরগীর বাচ্চা খেয়েছি’ অথবা, ’আমি প্রতিদিন মুরগীর বাচ্চা খাই, ভয় পাবার কোন কারণ নেই বলেছেন।’ যখন আরো অনেক এইচ৫এন১ ইনফ্লুয়েঞ্জায় আক্রান্ত রোগীর সংখ্যা বাড়তে থাকে তখন তিনি ব্যাপকভাবে সমালোচিত হন। অবশেষে ১.৫ মিলিয়ন মুরগীর বাচ্চা নিধনের মাধ্যমে তিনি সকলের আস্থা অর্জনে সক্ষমতা দেখান।
শিলিগুড়ি উচ্চতর বালক বিদ্যালয়
শিলিগুড়ি উচ্চতর বালক বিদ্যালয় ভারতের পশ্চিমবঙ্গের শিলিগুড়ি শহরে ছেলেদের জন্য প্রতিষ্ঠিত একটি বিদ্যালয়।
ইতিহাস
থাম্ব|শিলিগুড়ি উচ্চতর বালক বিদ্যালয় ১৮৯৮ সালে এই বিদ্যালয়টি একটি মধ্যস্তরের বাংলা মাধ্যমের বিদ্যালয় হিসাবে প্রতিষ্ঠিত হয় এবং ১৯১৮ সালে অষ্টম শ্রেণিতে ৬ জন ছাত্র নিয়ে এটি উচ্চ বিদ্যালয় হিসাবে যাত্রা শুরু করে। যদিও বিদ্যালয়টির কার্যক্রম ২০ বছর পূর্বেই শুরু হয়েছিলো তথাপি এর স্থাপনকাল হিসাবে ১৯১৮ সালকেই বিবেচনা করা হয়।
স্বাধীনতা লাভের পর বিদ্যালয়টিতে ১৯৫৭ সালে বিজ্ঞান, মানবিক ও ব্যবসায় শিক্ষা পাঠ দান শুরু করা হয়। এটি এই অঞ্চরের প্রথম বহুমুখী বিদ্যালয় এবং পরবর্তী সময়ে এখানে ইংরেজির পরিবর্তে বাংলা মাধঃমে শিক্ষা প্রদাণ করা শুরু হয়।
সাহিয়ো
থাম্ব|নারী অধিকার অাদায়ের অন্যতম বেসরকারি সংস্থা সাহিয়ো। সাহিয়ো লগো। সাহিয়ো একটি বেসরকারি সংস্থা, যা ২০১৫ সালে প্রতিষ্ঠিত হয়েছিল যার উদ্দেশ্য নারীদের অধিকার আদায় করা এবং মহিলাদের যৌনাঙ্গ বিকৃতির প্রথা বন্ধ করা, প্রধানত ভারতের দাউদী বোহরা সম্প্রদায়ের মধ্যে। সংগঠনটি তার প্রধান উদ্বেগগুলি তালিকাভুক্ত করে যে নারীরা সামাজিক রীতি ও পুরনো ঐতিহ্যের শিকার হচ্ছে। তারা মিডিয়া, সঠিক শিক্ষা ও অন্যান্য মানবাধিকার সংস্থার সাথে সহযোগিতা এবং সামাজিক আলোচনার মাধ্যমে এই ঐতিহ্যগুলি দূর করার জন্য কাজ করছে। সাহিয়োর লক্ষ্য হল ভুক্তভোগীদের ক্ষমতায়ন করা এবং জনসচেতনতা, প্রচার এবং পক্ষসমর্থনের উদ্যোগের মাধ্যমে তাদের গল্প ছড়িয়ে দিতে সাহায্য করা।
ইতিহাস
২০১৫ সালের প্রথম দিকে, পাঁচজন মহিলা যৌথভাবে কাজ শুরু করেছিলেন; মারিয়া তাহের, আরেফা জোহরি, প্রিয়া গোস্বামী, ইনসিয়া দরিওয়ালা এবং শহীদা তাওয়াওয়াল্লা-কীর্তনে। তারা মহিলা খতনার বিরুদ্ধে একটি পদক্ষেপ নেওয়ার এবং একটি যৌথ উদ্যোগ তৈরির সিদ্ধান্ত নিয়েছিলেন, যেমন জাতীয়-আন্তর্জাতিক এনজিও যেমন জার্মান-ইরাকি এনজিও ওয়াদি, স্পিকআউট, ব্রেকথ্রু এবং অন্যান্যদের মত। জুলাই মাসে, সহিয়ো সারা বিশ্বে নারী খৎনার উদ্দেশ্য, বিস্তার এবং প্রভাব বোঝার জন্য একটি অনুসন্ধানমূলক অনলাইন জরিপ চালু করে, উল্লেখযোগ্য সংখ্যক গবেষক যেমন জেরি ম্যাকি সহ অনেকেই এই জরিপে অংশ নেন। জুন মাসে, তারা লিঙ্গ ভিত্তিক সহিংসতা উন্মোচনের জন্য ব্রেকথ্রু-র সাথে অংশীদারিত্ব করে যা নির্দিষ্ট সম্প্রদায়ের মধ্যে নারী যৌনতাকে দমনকারী সনাতন নৈতিকতা এবং রীতিনীতির প্রভাবগুলি তুলে ধরে।
আগস্ট ২০১৬ সালে, সাহিয়ো আইএডব্লিউআরটি-র সাথে অংশীদারিত্বের মাধ্যমে একটি মিডিয়া কর্মশালা ডেকেছিল। সেপ্টেম্বরে, সাহিয়ো ইনক্লুসিভ মস্ক ইনিশিয়েটিভের সাথে সহযোগিতা করেছিল, তারা ইসলামিক সোসাইটি অফ নর্থ আমেরিকার বার্ষিক সম্মেলনে "জেন্ডার জাস্টিস" অধিবেশনে অংশগ্রহণ করেছিল। অক্টোবরে, সাহিয়ো মুম্বাইয়ের ক্যাথলিক চার্চ দ্বারা পরিচালিত মুম্বাইয়ের ন্যায়বিচার ও শান্তি কমিশনে মহিলাদের যৌনাঙ্গ বিকৃতি চ্যালেঞ্জ নিয়ে বক্তৃতা, আলোচনা ও সহযোগিতায় অংশ নিয়েছিল।
২০১৭ সালের জানুয়ারিতে, সাহিয়ো Change.org-এ একটি বিশ্বব্যাপী অনলাইন আবেদন চালু করে যা জাতিসংঘ এবং অন্যান্য প্রতিষ্ঠানগুলিকে ভারত ও এশিয়ায় মহিলাদের যৌনাঙ্গের অপব্যবহারের অবসান ঘটাতে এবং তারপর বিশ্বব্যাপী এটি দূর করার জন্য আরও গবেষণা ও সহায়তার জন্য বিনিয়োগ করার জন্য আবেদন করে, ৩৩টি বেসরকারি মানবাধিকার সংগঠনের সহযোগিতায়, যার মধ্যে রয়েছে ইকুয়ালিটি নাউ, অর্কিড প্রজেক্ট এবং তাহিরিহ জাস্টিস।
মিশিগান স্টেডিয়াম
মিশিগান স্টেডিয়াম অ্যান আর্বার শহরের মিশিগান বিশ্ববিদ্যালয়ের ফুটবল স্টেডিয়াম। স্টেডিয়ামটির "দ্য বিগ হাউস"। এটি মার্কিন যুক্তরাষ্ট্র ও পশ্চিম গোলার্ধের বৃহত্তম স্টেডিয়াম, বিশ্বের তৃতীয় বৃহত্তম স্টেডিয়াম ও ৩৪তম বৃহৎ স্পোর্টস ভেন্যু। স্টেডিয়ামটির সরকারি ধারন ক্ষমতা ১,০৭,৬০১ জন, তবে ১,১০,০০০ জনেরও বেশি দর্শকের সমাগমের আয়োজন করেছে।
মিশিগান স্টেডিয়ামটি ১৯২৭ সালে $৯,৫০,০০০ (২০১৯ সালে ১১.৪ মিলিয়নের সমতুল্য) ব্যয়ে নির্মিত হয় এবং এর মূল ধারন ক্ষমতা ৭২,০০০ জন ছিল। স্টেডিয়ামটি তৈরির আগে, ওলভারাইনরা ফেরি মাঠে ফুটবল খেলত। প্রতিটি হোম গেম ১৯৭৫ সালের ৮ই নভেম্বর থেকে ১,০০,০০০-এর বেশি লোকের ভিড় টানতে পারে, এটি ২০০ এরও বেশি প্রতিযোগিতার সক্রিয় ধারাবাহিকতা। মিশিগান এবং নটরডেম ফাইটিং আইরিশদের মধ্যেকার ২০১৩ সালের ৭ই সেপ্টেম্বরের খেলাটি ১,১৮,১০৯ জনকে আকৃষ্ট কর, এটি ১৯৪৮ সাল থেকে একটি কলেজ ফুটবল খেলায় রেকর্ড উপস্থিতি এবং সেই সময়ে একটি এনসিএএ-এর একক-খেলার উপস্থিতি রেকর্ড, আগের একই ম্যাচআপের জন্য দুই বছর আগে সেট করে ১,১৪,৮০৪ জনের রেকর্ডকে ছাড়িয়ে যায়।
মিশিগান স্টেডিয়ামটি পাদদেশের সাথে নকশাকৃত করা হয়েছিল, যাতে স্টেডিয়ামটির ধারন ক্ষমতা ১,০০,০০০ জনেরও অধিক বৃদ্ধি করা যায়। ফিল্ডিং ইউস্ট ১,৫০,০০০ টি আসনর প্রয়োজনীয়তার কল্পনা করেন। সেই সময়ে নির্মাণ ব্যয় কম রাখার জন্য সিদ্ধান্ত নেওয়া হয়, ইউস্টের কল্পনার তুলনায় একটি ছোট স্টেডিয়াম তৈরি করার, তবে ভবিষ্যতের প্রসারণের অংশসমূহ অন্তর্ভুক্ত করার কথা বলা হয়।
পীর গোরাচাঁদ
জন্ম-বৃত্তান্ত
পীর গোরাচাঁদের আসল নাম হল পীর হজরত শাহ সৈয়দ আব্বাস আলী রাজী। তার পিতার নাম হজরত করিম উল্লাহ এবং মাতার নাম মায়মুনা সিদ্দিকা। আনুমানিক ১২৬৫ খ্রিষ্টাব্দে আরবের মক্কা নগরে জমজম মহল্লায় বিখ্যাত কোরায়েশ বংশে তিনি জন্মগ্রহণ করেন। পীর হজরত শাহজালাল এঅমনির কাছে তরীকা সুফীমতে দীক্ষাগ্রহণের পর গুরুর নির্দেশে ভারতবর্ষে ধর্মপ্রচারে আসেন।
ভারতে আগমন
শাহ জালাল ১২৯৭ খ্রিষ্টাব্দের শেষে সশিষ্য তৎকালীন ভারত-রাজধানী দিল্লিতে উপস্থিত হন এবং ১২৯৮ খ্রিষ্টাব্দের শুরুতে তাদের নিয়ে বাংলার শ্রীহট্ট (বর্তমানে সিলেট) অভিমুখে রওনা হন। ১৩০৩ খ্রিষ্টাব্দে সর্বমোট ৩৬০ শিষ্যসহ শ্রীহট্টে পৌঁছে তিনি শিষ্যবর্গকে ভিন্ন ভিন্ন দলে ভাগ করে বাংলার বিভিন্ন জায়গায় ইসলাম ধর্মপ্রচারের উদ্দেশ্যে প্রেরণ করেন।
বিভক্ত একটি দলের নেতৃত্বভার গ্রহণ করে গোরাচাঁদ ২১ জন পীরভ্রাতাকে সঙ্গে নিয়ে দক্ষিণ বাংলায় ধর্মপ্রচারে আসেন। তার আদেশে ২১ জন পীর-আউলিয়া এতদাঞ্চলের বিভিন্ন জায়গায় ছড়িয়ে পড়েন; যেমন: শাহ সুকি পাণ্ডুয়ায়, দারাফ খাঁ গাজী ত্রিবেণীতে, শাহ আব্দাল্লা সিসিনীতে, একদিল শাহ বারাসতের কাজীপাড়ায়, শাহ ছকুদেওয়ান খামারপাড়ায়, শাহ-সইদ আকবর সোহাইয়ে। গোরাচাঁদ নিজে 'ভাটিমুল্লুক' বালাণ্ডা পরগনায় হাজির হন। মাহতাবউদ্দীন ওরফে শাহ সোন্দল গোরাচাঁদের মৃত্যুকাল পর্যন্ত সঙ্গে থাকলেও শেষপর্যন্ত 'খেলাফৎ' প্রাপ্ত হয়ে তার হুকুমে বীরভূমে গমন করেন। উত্তর চব্বিশ পরগনার বারাসাত মহকুমার রায়কোলা নামক গ্রামে আজও "বাইশ আউলিয়ার দরগাহ" নামে একটি দরগাহ আছে।
গোরাচাঁদ ও চন্দ্রকেতু
লোককথা অনুসারে, তিনি দেউলিয়ার ('দেবালয়') হিন্দুরাজা চন্দ্রকেতুকে (যার নামে সম্পর্কীত চন্দ্রকেতুগড় প্রত্নস্থলটি আবিষ্কৃত হয়েছে) ইসলামধর্ম গ্রহণের অনুরোধ করলে রাজা তা প্রত্যাখ্যান করেন এবং তিনি একজন প্রকৃত পীর-ফকির কিনা তা পরীক্ষা করতে নানারকম কৌশল অবলম্বন করেন। গোরাচাঁদ নিজের অলৌকিক ক্ষমতার পরিচয় দিতে রাজার লোহার কলাকে সত্যিকারের পাকা কলায় রূপান্তরিত করেন এবং রাজপ্রাসাদের চারিদিকে লোহার বেড়ায় চাঁপাফুল ফুটিয়ে তোলেন (যা থেকে পরবর্তীকালে ঐ স্থানের নাম হয় 'বেড়াচাঁপা')। রাজা তাতেও নতি স্বীকার করলেন না। শেষে গোরাচাঁদের কথায় গৌড় বাদশাহ চন্দ্রকেতুকে ধর্মান্তরিত হওয়ার আদেশ দিলে বিরোধ চরমে ওঠে এবং যুদ্ধ অনিবার্য হয়ে পড়ে।
যুদ্ধের আগে রাজা তার রাণী ও নগরবাসীদের বলে যান তিনি যুদ্ধে জিতলে রাজধানীর দিকে সাদা পায়রা উড়ে আসবে কিন্তু পরাজিত হলে উড়ে আসবে কালো পায়রা। গৌড়ের সুলতানের প্রেরিত পাঠান শাসক পীর গোরাচাঁদের পক্ষ নিয়ে রাজা চন্দ্রকেতুর বিরুদ্ধে যুদ্ধ পরিচালনা করেন। যুদ্ধটি হয়েছিল চাঁপাতলার রণখেলার প্রান্তরে যেখানে রাজা চন্দ্রকেতুর দুই প্রিয়পাত্র হামা ও দামা যুদ্ধানুশীলন করতেন। যুদ্ধে রাজা চন্দ্রকেতু জয়ী হবার সমীপে চলে এসেছিলেন; এমন সময় পীরের অলৌকিক ক্ষমতার আশ্রয় নিয়ে রাজধানীর দিকে উড়িয়ে দেওয়া হয় কালো পায়রা। সেটা দেখে নগরবাসীগণ বিমর্ষ হয়ে পড়েন এবং রানী পদ্মদহে ডুবে আত্মহত্যা করেন। এই খবর রাজার কাছে পৌঁছাতেই রাজা মনোবল হারিয়ে যুদ্ধে পরাজয় বরণ করেন। পরাজিত রাজা চন্দ্রকেতু রাজ্যে ফিরে পদ্মদহে প্রাণ বিসর্জন দেন।
এরপর গোরাচাঁদ স্থানীয় অনেক লোকজনকে ইসলাম ধর্মে দীক্ষা দিয়ে আরও দক্ষিণে অগ্রসর হন।
অকানন্দ-বকানন্দের হাতে মৃত্যু
সুন্দরবনের হাতিয়াগড় পরগনার শিবভক্ত অনার্য রাজা মহিদানন্দের দুই পুত্র অকানন্দ (মতান্তরে অক্ষয়ানন্দ ) ও বকানন্দ (বিনয় ঘোষের মতে, এরা ছিলেন স্থানীয় চাষী-ধীবরদের সর্দার ) গোরাচাঁদের ধর্মান্তরকরণ অভিযান প্রতিরোধ করেন। প্রতিরোধযুদ্ধে পীরসাহেব ভীষণরকম আহত হন; প্রতিপক্ষের বাণাঘাতে তার অর্ধেক গ্রীবা কাটা যায়। তবুও, শিরস্ত্রাণের কাপড় দিয়ে আহত স্কন্ধ বেঁধে তিনি লড়াই চালিয়ে গিয়েছিলেন। স্থানীয় ফকিরদের লোকায়ত গানে এই লড়াইয়ের বিবরণ পাওয়া যায়: গোরাচাঁদ একদিল রহিল অনেক দূর। গোরা গেল বালাণ্ডায়, একদিল আনারপুর।। হেতেগড়ে যেতে গোরার মা দিয়েছে বাধা। হেতেগড়ে যায় না গোরা আছে হারামজাদা।। মায়ের বাধা গোরাচাঁদ না শুনিল কাণে। আকনের সঙ্গে যুদ্ধ হইল হেনকালে।। আকানন্দ বাকানন্দ রাবণের শালা। তার সঙ্গে যুদ্ধ হইল আড়াইপক্ষ বেলা।। কি জানি আল্লার মর্জি নসিবের ফের। চেকোবাণে গোরাচাঁদের কাটা গেল ছের।।
অবশেষে, ১৩৪৫ খ্রীষ্টাব্দের ১২ ফাল্গুন প্রায় আশি বছর বয়সে বালাণ্ডা পরগনার ভার্গবপুরের জঙ্গলে অবসন্ন শরীরে মুমূর্ষু অবস্থায় এসে তিনি মৃত্যুবরণ করেন। শোনা যায়, কালু ঘোষ নামে এক ব্যক্তি নিজ গাভীর অনুসন্ধানে জঙ্গলে প্রবেশ করলে তার মৃতদেহ দেখতে পেয়ে তাকে বিদ্যাধরী নদীর তীরে সমাধিস্থ করেন। উল্লেখ্য, গোরাচাঁদের হাড় এখানে সমাধিস্থ করা হয়েছিল বলেই এই অঞ্চলের নাম হয় 'হাড়োয়া'।
সমাধি দরগাহের বাৎসরিক উৎসব
বসিরহাটের হাড়োয়ায় পীর গোরাচাঁদের সমাধি দরগাহে ১২ই ফাল্গুন তার মৃত্যুর দিন স্মরণ করে প্রতি বছর বিশেষ উৎসব ও মেলা শুরু হয়। গোরাচাঁদের মাজার চত্বরে চলে ধর্মীয় অনুষ্ঠান। সেই উপলক্ষে এক মাস ধরে মেলা চলে। দেশ-বিদেশ থেকে বহু মানুষ আসেন এখানে। মেলায় কাওয়ালি তরাণা, মানিকপীরের গান, নানারকম বাজনা, সার্কাস, ম্যাজিক প্রদর্শনী ও বাউল গানের হাট বসে। 'সোন্দল' বা শোভাযাত্রা করে আনীত ভক্তদের উপহার খাদিমদাররা পীরের সমাধির উপর সাজিয়ে গোলাপজল ছিটিয়ে দেন। বারগোপপুরের গোপদের আনা গোদুগ্ধ সর্বপ্রথম পীরের সমাধিতে ঢেলে দেওয়া হয়।
ভাষাবিদ পণ্ডিত মুহম্মদ শহীদুল্লাহ-এর বাবা মাফিজুদ্দিন আহ্‌মেদ ছিলেন গোরাচাঁদের একজন সেবায়েত।
বিভিন্ন নজরগাহ বা স্মৃতিসৌধ
এছাড়া, পীর গোরাচাঁদের দরগাহ আছে খাস কলকাতা শহরেও; পার্ক সার্কাস অঞ্চলের গোরাচাঁদ দরগা রোড এখন দরগা রোড নামে সমধিক পরিচিত। কাছাকাছি অঞ্চলেই রয়েছে গোরাচাঁদ রোড এবং গোরাচাঁদ লেন।
স্বাস্থ্যকর খাদ্যাভ্যাস
স্বাস্থ্যকর খাদ্যাভ্যাস বলতে সেই ধরনের খাদ্যাভ্যাসকে বোঝায় যা সামগ্রিকভাবে সুস্বাস্থ্য বজায় রাখতে বা স্বাস্থ্যের উন্নতি সাধনে সহায়তা করে। স্বাস্থ্যকর খাদ্যাভাস দেহে অত্যাবশ্যক পুষ্টি যেমন তরল, বৃহৎ পুষ্টি উপাদানসমূহ, অণু উপাদানসমূহ এবং পর্যাপ্ত খাদ্য শক্তির যোগান দেয়।
স্বাস্থ্যকর খাদ্যাভ্যাস অপুষ্টি থেকে সুরক্ষা প্রদান করে, এবং অ-সংক্রামক রোগব্যাধি যেমন বহুমূত্র রোগ, হৃদরোগ, সন্ন্যাসরোগ বা স্ট্রোক ও কর্কটরোগ (ক্যানসার) প্রতিরোধে সাহায্য করে। অস্বাস্থ্যকর খাদ্যাভ্যাস ও শারীরিক কর্মকাণ্ডের অভাব বিশ্বব্যাপী স্বাস্থ্য ঝুঁকির প্রধানতম দুই কারণ। স্বাস্থ্যকর খাদ্যাভ্যাস অনুসরণ জীবনের প্রথমভাগেই শুরু করতে হয়। শিশুকে মায়ের বুকের দুধ খাওয়ালে তার সুস্থ বিকাশ ঘটে, তার ধীশক্তির বিকাশ হয় এবং দীর্ঘমেয়াদী স্বাস্থ্য সুবিধা যেমন মেদবহুল হবার এবং পরবর্তী জীবনে অ-সংক্রামক রোগে আক্রান্ত হবার ঝুঁকি হ্রাস পায়।
বিশ্ব স্বাস্থ্য সংস্থা
বিশ্ব স্বাস্থ্য সংস্থা জনসমষ্টি ও ব্যক্তি পর্যায়ে নিম্নোক্ত পাঁচটি সুপারিশ প্রদান করেছে:
বিশ্ব স্বাস্থ্য সংস্থার বিবৃতি অনুযায়ী অপর্যাপ্ত পরিমাণে শাকসবজি ও ফল খাদ্য হিসেবে গ্রহণ বিশ্বব্যাপী ২.৮৫% মৃত্যুর কারণ।
মনিকা গিল
মনিকা গিল একজন মার্কিন মডেল, অভিনেত্রী, সুন্দরী প্রতিযোগিতার শিরোনামধারী।
গিল ২১ জুন ২০১৪ তারিখে মিস ইন্ডিয়া ওয়ার্ল্ডওয়াইড ২০১৪ জিতেন।  তিনি মিস ইন্ডিয়া নিউ ইংল্যান্ড হিসাবে কাজ করার সময় ২৬ নভেম্বর ২০১৩-এ মিস ইন্ডিয়া ইউএসএ বিজয়ীও হন।
রামস্বরূপ লাম্বা
রামস্বরুপ লাম্বা থেকে একজন ভারতীয় রাজনীতিবিদ। তিনি ভারতীয় জনতা পার্টির একজন সদস্য হিসাবে রাজস্থান বিধানসভায় রাজস্থানের নাসিরাবাদ বিধানসভা আসনের প্রতিনিধিত্ব করেছেন।
খুলনা-১
খুলনা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি খুলনা জেলায় অবস্থিত জাতীয় সংসদের ৯৯নং আসন।
সীমানা
খুলনা-১ আসনটি খুলনা জেলার বটিয়াঘাটা উপজেলা, দাকোপ উপজেলা, নিয়ে গঠিত।
১৯৯০-এর দশকে নির্বাচন
১৯৯৬ সালের সাধারণ নির্বাচনে শেখ হাসিনা তিনটি আসনে দাড়ান: বাগেরহাট-১, খুলনা-৭ ও গোপালগঞ্জ-৩। সবগুলি আসনে জয়ী হবার পর, তিনি গোপালগঞ্জ-৩ আসনকে প্রতিনিধিত্ব করার জন্য বেছে নেন; এর ফলে বাকী দুই আসনে উপনির্বাচন অনুষ্ঠিত হয়। পঞ্চানন বিশ্বাস ১ সেপ্টেম্বর ১৯৯৬ সালের উপ-নির্বাচনে নির্বাচিত হন।
বেলুচ রেজিমেন্ট
বেলুচ রেজিমেন্ট হচ্ছে পাকিস্তান সেনাবাহিনীর একটি রেজিমেন্ট। ১৭৯৮ সালে ব্রিটিশরা এটি তৈরি করে যায়। ১৯৪৭ সালে পাকিস্তান রাষ্ট্রটির জন্মের পর এই রেজিমেন্ট ব্রিটিশ ভারতীয় সেনাবাহিনী থেকে পাকিস্তান সেনাবাহিনীতে ঢুকে যায়। এটি একটি পদাতিক রেজিমেন্ট, ১৯৫৬ সালে বিভিন্ন বিচ্ছিন্ন বেলুচ রেজিমেন্ট একত্রিত করেন সেনাপ্রধান জেনারেল আইয়ুব খান এবং বেলুচ রেজিমেন্ট পাকিস্তান সেনাবাহিনীর একটি পূর্ণাঙ্গ রেজিমেন্ট হিসেবে আত্মপ্রকাশ করে তখন থেকেই।
বেলুচিস্তান অঞ্চলের নামানুসারে এই রেজিমেন্টটি তৈরি করা হলেও এই রেজিমেন্টের সকল সদস্য পাঞ্জাবি আর পাঠান হতো।
গয়া প্রসাদ
গয়া প্রসাদ ১৮১২ থেকে ১৮৪০ সাল পর্যন্ত তারাও রাজ্যের মালভিয়া ব্রাহ্মণ ছিল
ভাদুৎস
ভাদুৎস ( অথবা, বিকল্প উচ্চারণ: []) লিশটেনস্টাইনের রাজধানী এবং দেশটির জাতীয় সংসদের আসনের নাম। শহরটি রাইন নদীর পাশে অবস্থিত এবং এর জনসংখ্যা ৫,৬৯৬। শহরটিতে অবস্থিত সবচেয়ে উল্লেখযোগ্য স্থাপনা ভাদুৎস প্রাসাদ। ভাদুৎসের সবচেয়ে গুরুত্বপূর্ণ স্থাপনা ভাদুৎস প্রাসাদ, যা শহরটির উপরে একটি খাড়া পাহাড়ের উপরে অবস্থিত। প্রাসাদটিতে বর্তমান রাজপুত্র এবং দেশটির রাজ পরিবার বসবাস করেন। সেন্ট ফ্লোরিন ক্যাথিড্রাল, সরকারী ভবন, সিটি হল, জাতীয় শিল্প গ্যালারি এবং জাতীয় জাদুঘর সহ বিভিন্ন স্থাপনায় শহরটির বিশেষ স্থাপত্যশৈলী লক্ষ্য করা যায়। ভাদুৎস দেশটির সবচেয়ে বিখ্যাত শহর হলেও এটি দেশটির বৃহত্তম শহর নয়। নিকটবর্তী শহর, শান অধিক জনবহুল।
নামকরণ
শহরটির নাম সর্বপ্রথম ফাডুৎস রাখা হয়। রাইন নদীর নিকটবর্তী অঞ্চলের অন্যান্য শহরের নামের মতো এ নামটিও রোমান ভাষা থেকে আসছে। প্রাচীন রাইতো-রোমান শব্দ, “auadutg” (অর্থ: জলাশয়)। “auadutg” শব্দটির উৎপত্তি আবার লাতিন শব্দ, “aquaeductus” শব্দটি থেকে হয়েছে।
ইতিহাস
দে ফাডুৎসেস সহ দ্বাদশ শতাব্দির বিভিন্ন ঐতিহাসিক পাণ্ডুলিপিতে “ভাদুৎস” নামটি পাওয়া যায়। ১৩২২ সালে একটি প্রাসাদের কথা উল্লেখ করা হয় যেখানে ১৪৯৯ সালে সোয়াবীয় যুদ্ধ চলাকালীন সুইসরা তান্ডব চালায় এবং এ সময়ে শহরটি সম্পূর্ণভাবে ধ্বংস হয়ে যায়।
১৭ শতকে লিশটেনস্টানের রাজ পরিবার রাইখস্টাগে একটি আসন পাওয়ার চেষ্টা করছিল। যেহেতু তাদের শাসনে রোমান সাম্রাজ্যের কোনো অধীনে থাকা কোনো অঞ্চল ছিল না, তাই তারা আসন পাওয়ার পূর্বশর্তই তারা পূরণ করতে সক্ষম হয়নি।
রাইখস্টাগে একটি আসন প্রাপ্ত হলে যে ক্ষমতা পাবে তার আকাঙ্ক্ষায় লিশটেনস্টানের রাজ পরিবার রাইকসউমিতেবারে (রোমান সাম্রাজ্যের অধীনস্থ এমন অঞ্চল যার কোনো স্থানীয় শাসক থাকতো না এবং শুধুমাত্র রোমান সাম্রাজ্য দ্বারা সরাসরি শাসন করা হতো) পরিণত করার জন্য অঞ্চল বৃদ্ধির চেষ্টা শুরু করে। কিছু সময় পর, ১৬৯৯ সালে তারা হোহেনেমস এর নিকট থেকে শেলেনবার্গ হেয়াশাফট এবং ১৭১২ সালে ভাদুৎস কাউন্টি ক্রয় করতে সক্ষম হয়। আকারে ছোট হলেও তাদের প্রয়োজনীয় বৈশিষ্ট্য শেলেনবার্গ এবং ভাদুৎসে বিদ্যমান ছিল: সম্রাট ব্যাতিত অন্য কোনো সামন্ততান্ত্রিক লোর্ড না থাকা।